Du kender det så godt: Gavepapiret bliver forventningsfuldt og med spændingsrøde kinder flået af pakkerne juleaften i det fine skær fra juletræets levende lys. Men ak - indholdet under papiret var ikke helt det, man havde håbet på. Måske var striktrøjen en forkert størrelse, og måske sad man pludselig med to udgaver af det spil til sin PlayStation, som man havde ønsket sig. Derfor stævner et stort antal nordjyder hvert eneste år ud på den helt store byttetogt, når forretningerne åbner igen efter juledagene. Og i år er ingen undtagelse. Har du ret til at bytte gaven? Men hvordan er det nu lige med byttereglerne? Kan man altid få pengene tilbage, og hvor lang tid har man til at bytte de gaver, der er købt over internettet? Det kan være en jungle at få returneret eller refunderet de julegaver, der ikke helt ramte plet - og derfor giver Konkurrence- og Forbrugerstyrelsen det store overblik over reglerne. - Det er en god idé at være opmærksom på byttereglerne, for du har ikke nødvendigvis ret til at bytte julegaven. Når du handler på nettet, har du 14 dages fortrydelsesret. Når du handler i fysiske butikker, kan butikken selv vælge, om gaven skal kunne byttes eller returneres og under hvilke vilkår - for eksempel om du kan få pengene for gaven udbetalt, eller om du kan få et tilgodebevis, siger forbrugerjuridisk chef i Konkurrence- og Forbrugerstyrelsen, Susanne Aamann. Se alle byttereglerne her:

Opsummering:
Det er med at holde tungen lige i munden, når nogle af julegaverne skal byttes - se alle reglerne her.